Diari Oficial de la Generalitat Valenciana


Sumari del DOGV 6045, del 29-06-2009 (2009/7477)

Informació pública del Pla General de Requena i documents annexos.
------------------------------------------------------------------

### Dades del document

Número de DOGV
:   6045

Data del DOGV
:   29-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7477


Data del document
:   22-06-2009

Organisme emissor
:   Ajuntament de Requena

Tipus de document
:   Informació Pública

Descriptors 

:   * Requena
    * pla d'urbanisme
    * administració local

Informació pública del Pla General de Requena i documents annexos. [2009/7477]  
L'Ajuntament de Requena, en sessió celebrada el 8 de juny de 2009, va adoptar el següent acord en el si del procediment d'aprovació del Pla General:   
Primer. Sotmetre a informació pública en les condicions de publicitat que disposa l'article 83.2 a de la Llei Urbanística Valenciana, publicant-se en el Diari Oficial de la Comunitat Valenciana i en un diari d'informació general a la Comunitat Valenciana, així com al tauler d'anuncis d'este Ajuntament i en la web municipal, per un termini de 45 dies, els documents que conformen el Pla General de Requena, que conté informe de sostenibilitat econòmica i s'hi adjunten:  
- Informe de sostenibilitat ambiental (IS)  
- Estudi de paisatge (EP)  
- Estudi acústic (EAC)  
- Estudi de mobilitat i transport (EMT)  
- Estudi sobre el futur impacte de l'AVE a Requena  
- Text dels convenis urbanístics   
Segon. Sol·licitar informes dels distints departaments i òrgans competents de les administracions exigits per la legislació reguladora de les seues competències respectives, així com a les empreses que gestionen o exploten infraestructures de servicis declarats essencials o d'utilitat pública, així com dictamen de cada un dels municipis limítrofs.   
Tercer. Realitzar les consultes de la versió preliminar del Pla i de l'informe de sostenibilitat ambiental posant a disposició del públic estos documents i formular les consultes a les administracions publiques afectades assenyalades en el document de referència, a fi que en el termini de 45 dies des de la publicació de l'anunci en el Diari Oficial de la Comunitat Valenciana puguen manifestar el que consideren oportú des del punt de vista mediambiental.  
Quart. Acordar expressament la suspensió de llicències de parcel·lació, obres, demolició i d'activitat, així com d'acords d'aprovació de programes en les condicions següents:  
- No se suspenen les llicències en aquelles àrees del planejament assumit, tal com consten en els plans inclosos en la carpeta resum executiu RE 5.01, RE 5.02, RE 5.03 i RE 5.04.  
- En la resta del territori objecte del Pla General se suspendran les llicències en aquells casos en què les noves determinacions suposen modificació del règim urbanístic vigent, i podran concedir-se llicències per a aquelles actuacions que complisquen tant amb l'ordenació vigent com amb la projectada.   
Cinqué. A la vista de les al·legacions de les persones i entitats consultades respecte de l'informe de sostenibilitat, per part dels redactors del Pla General es formularà projecte de memòria ambiental a sotmetre a la consideració de Direcció General de Gestió del Medi Natural.  
Sisé. Facultar l'alcalde per a dur a terme totes les actuacions necessàries per a l'adequada execució d'este acord.  
Cosa que es fa pública segons el que disposa l'article 83.2 i 101 de la Llei Urbanística Valenciana, i s'avisa de la possibilitat de formular al·legacions en el termini de 45 dies hàbils, comptats des de la publicació del present edicte en el Diari Oficial de la Comunitat Valenciana.   
En el mateix termini, i en virtut del que disposa l'article 10 de la Llei 9/2006 d'Avaluació Ambiental de determinats plans i programes, així com normativa concordant, es posa a disposició del públic la versió preliminar del Pla i l'informe de sostenibilitat; s'hi podran realitzar al·legacions i suggeriments, des del punt de vista mediambiental.   
A estos efectes podrà consultar-se la documentació, els dies hàbils, en horari de 09.00 a 14.00 hores, en el Negociat d'Obres i Urbanisme de l'Ajuntament de Requena. Esta documentació estarà igualment disponible en la web municipal .   
Requena, 22 de juny de 2009.- L'alcalde president: Adelo Montes Diana.